CELEX: 32008R1216
Language: fi
Date: 2008-12-05 00:00:00
Title: Komission asetus (EY) N:o 1216/2008, annettu 5 päivänä joulukuuta 2008 , uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta

6.12.2008   
            
            
               FI
            
            
               Euroopan unionin virallinen lehti
            
            
               L 328/26
            
         
      KOMISSION ASETUS (EY) N:o 1216/2008,
   annettu 5 päivänä joulukuuta 2008,
   uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uusista Liberiaa koskevista rajoittavista toimenpiteistä annetun neuvoston asetuksen (EY) N:o 872/2004 (1) ja erityisesti sen 11 artiklan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 872/2004 liitteessä I luetellaan ne luonnolliset henkilöt, oikeushenkilöt, elimet ja yhteisöt, joita asetuksessa säädetty varojen ja muiden taloudellisten resurssien jäädyttäminen koskee.
            
         
               (2)
            
            
               Yhdistyneiden Kansakuntien turvallisuusneuvoston pakotekomitea päätti 2 päivänä lokakuuta, 24 päivänä lokakuuta ja 10 päivänä marraskuuta 2008 muuttaa luetteloa niistä luonnollisista henkilöistä, oikeushenkilöistä, elimistä ja yhteisöistä, joita varojen ja muiden taloudellisten resurssien jäädyttäminen koskee. Liitettä I olisi tästä syystä muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 872/2004 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2008.
      
         
            Komission puolesta
         
         Eneko LANDÁBURU
         
         
            Ulkosuhteiden pääosaston pääjohtaja
         
      
   
   
      (1)  EUVL L 162, 30.4.2004, s. 32.
   
      LIITE
      Muutetaan neuvoston asetuksen (EY) N:o 872/2004 liite I seuraavasti:
      
                  (1)
               
               
                  Poistetaan luettelosta seuraava luonnollinen henkilö:
                  ”Charles R. Bright. Syntymäaika: 29.8.1948. Muita tietoja: entinen valtiovarainministeri.”
               
            
                  (2)
               
               
                  Korvataan kohta ”Ali Kleilat. Syntymäaika: 10.7.1970. Syntymäpaikka: Beirut. Kansalaisuus: libanonilainen” seuraavasti:
                  ”Ali Kleilat (alias a) Ali Qoleilat, b) Ali Koleilat Delbi). Syntymäaika: 10.7.1970. Syntymäpaikka: Beirut. Kansalaisuus: libanonilainen. Passin numero: 0508734. Kansallisen rekisterin numero: 2016, Mazraa. Muita tietoja: Liikemies, oli osallisena asetoimituksessa Charles Taylorille vuonna 2003. Edelleen yhteydessä entiseen Liberian presidenttiin Charles Tayloriin.”
               
            
                  (3)
               
               
                  Korvataan kohta ”Agnes Reeves Taylor (alias Agnes Reeves-Taylor). Syntymäaika: 27.9.1965. Kansalaisuus: liberialainen. Muita tietoja: entisen presidentin Charles Taylorin entinen vaimo. Entinen Liberian pysyvä edustaja Kansainvälisessä merenkulkujärjestössä (IMO). Entinen Liberian hallituksen korkea-arvoinen jäsen” seuraavasti:
                  ”Agnes Reeves Taylor (alias Agnes Reeves-Taylor). Syntymäaika: 27.9.1965. Kansalaisuus: liberialainen. Muita tietoja: a) entisen presidentin Charles Taylorin entinen vaimo, edelleen yhteydessä Charles Tayloriin, b) entinen Liberian pysyvä edustaja Kansainvälisessä merenkulkujärjestössä (IMO); entinen Liberian hallituksen korkea-arvoinen jäsen, c) asuu tällä hetkellä Yhdistyneessä kuningaskunnassa.”
               
            
                  (4)
               
               
                  Korvataan kohta ”Charles Ghankay Taylor (alias Charles MacArthur Taylor). Syntymäaika: a) 1.9.1947, b) 28.1.1948. Muita tietoja: entinen Liberian presidentti” seuraavasti:
                  ”Charles Ghankay Taylor (alias a) Charles MacArthur Taylor, b) Jean-Paul Some, c) Jean-Paul Sone). Syntymäaika: a) 1.9.1947, b) 28.1.1948. Muita tietoja: a) entinen Liberian presidentti, b) tällä hetkellä vastaa syytteisiin Haagin tuomioistuimessa.”
               
            
                  (5)
               
               
                  Korvataan kohta ”Charles ’Chuckie’ Taylor (Junior). Muita tietoja: entisen presidentin Charles Taylorin poika” seuraavasti:
                  ”Charles Taylor (Junior) (alias a) Chuckie Taylor, b) Charles McArthur Emmanuel Roy M. Belfast, c) Junior Charles Taylor II). Muita tietoja: a) entisen Liberian presidentin Charles Taylorin liittolainen, neuvonantaja ja poika, edelleen yhteydessä isäänsä, b) tällä hetkellä vastaa syytteisiin yhdysvaltalaisessa tuomioistuimessa.”